CPF ต้อนรับ รมว.อุดมศึกษาฯ ชมบูธในงาน STARTUP THAILAND 2019
CPF ต้อนรับ รมว.อุดมศึกษาฯ ชมบูธในงาน STARTUP THAILAND 2019
31 ก.ค. 2562

ดร.สุวิทย์ เมษินทรีย์ รัฐมนตรีว่าการกระทรวงอุดมศึกษา วิทยาศาสตร์ วิจัยและนวัตกรรม เป็นประธานเปิดงาน STARTUP THAILAND 2019 จัดโดย สำนักงานนวัตกรรมแห่งชาติ (องค์การมหาชน) หรือ NIA ร่วมกับภาครัฐ ภาคเอกชน และการศึกษา พร้อมมอบโล่เกียรติคุณให้แก่ผู้สนับสนุนการจัดงาน โดยมี ดร.สมหมาย เตชะศิรินุกูล รองกรรมการผู้จัดการบริหาร ด้านวิจัยและพัฒนาผลิตภัณฑ์ บริษัท เจริญโภคภัณฑ์อาหาร จำกัด (มหาชน) หรือ CPF เป็นตัวแทนบริษัทฯ รับมอบโล่
อีกทั้ง ร่วมต้อนรับ รมว.อุดมศึกษาฯ ที่ให้เกียรติเยี่ยมชมบูธซีพีเอฟ ภายใต้แนวคิด “CPF หนุน Start Up เติบโตสู่ครัวโลก” Fast Start – Fast Growth with CPF เพื่อมอบโอกาส ความรู้ ประสบการณ์ เทคโนโลยี และเงินทุนสนับสนุน ให้ทุกการเติบโตก้าวกระโดดได้อย่างมั่นคงและยั่งยืน พร้อมด้วย นางกอบบุญ ศรีชัย รองกรรมการผู้จัดการอาวุโส ด้านลงทุนสัมพันธ์และตลาดทุน และนายปริญญา ภาจิตรยรรยง รองกรรมการผู้จัดการด้านการตลาด ซีพีเอฟ